ทางนิติบุคคลโนเบิล บี ไนน์ทีน ขอร้องเรียนแทนในนามของผู้พักอาศัยที่ได้รับผลกระทบเรื่องเสียงดังจากโรงเรียนวัฒนาวิทยาลัย ซึ่งได้รับการร้องเรียนจากผู้พักอาศัยว่ามีเสียงดังมาก และผู้พักอาศัยที่ร้องเรียนอยู่ชั้น 40 และชั้นอื่นๆ ที่ห้องอยู่ฝั่งโรงเรียน ในช่วงเวลาตอนเช้าตั้งแต่ 07:30 น. อย่างไรรบกวนทางเจ้าหน้าที่ช่วยส่งข้อร้องเรียนให้ทางโรงเรียนรับทราบและปรับปรุงเพื่อความเป็นอยู่ที่ดีกับอาคารที่พักอาศัยบริเวณพื้นที่ข้างเคียงของโรงเรียน
ทั้งนี้ ทางนิติบุคคลฯ ได้แจ้งร้องเรียนไปยังเขตวัฒนาไปหลายครั้งแล้ว แต่ได้รับการตอบกลับมาว่าจะประสานงานดำเนินการให้ แต่ปัจจุบันโรงเรียนก็ยังไม่ได้มีการแก้ไขในส่วนนี้ และยังมีเสียงดังเหมือนเดิม จึงไม่ทราบสาเหตุว่าทางเขตวัฒนาได้ประสานงานแจ้งร้องเรียนกับทางโรงเรียนแล้ว หรือทางโรงเรียนรับทราบการร้องเรียนแต่ไม่ได้มีการแก้ไขปัญหาที่เกิดขึ้น
จึงเรียนมาเพื่อทราบและโปรดดำเนินการ
ขอบคุณครับ
#1555 #bkkrongtook